หลงเข้ามาใน Vanilla Garden ซึ่งร้านวนิลาหลายร้านเลย สำหรับ Vanilla Cafe (วนิลา คาเฟ่) ให้เดินตรงเข้ามาด้านในสุดค่ะ
 
ที่จอดรถมีพอสมควรค่ะ ทางร้านวนิลามีผ้ามาบังแดดหน้ารถให้ด้วยนะคะ ดูดีเลยค่ะ
 
ร้านจะมีที่นั่งหลายชั้นค่ะ เราเลยขอลงไปนั่งชั้นล่างดีกว่าค่ะ ดูสลัวๆเงียบดี
 
- สลัดรวมมิตรญี่ปุ่น ราคา 290 บาท เสริฟมาสวยงามน่าทาน อร่อยๆ น้ำสลัดเข้มข้น มีผักสด ปลาดิบ ปูอัด กุ้ง ปลาหมึก เนื้อหนุบๆอร่อย จานนี้เกลี้ยงค่ะ
 
- ยำแซลมอน ราคา 220 บาท เสริฟมาแอบตกใจ จานเล็กมาก เท่าฝ่ามือ รสชาติก็ธรรมดามาก เด่นรสเค็ม ผักออกขมติดลิ้น ไม่ค่อยโดนใจเลยค่ะ
 
- แซลมอนเทมปุระคริสปี้โรล ราคา 320 บาท รสชาติเข้ากันดี แป้งทอดกรอบๆ รสชาติกลมกล่อม เสียตรงน้ำจิ้มเค็มเกินต้องใส่นิดเดียว วาซาบิก็ไม่ค่อยแรงเท่าไหร่
 
- สตอเบอรี่ไดฟูกุ ราคา 55 บาท เนื้อโมจินุ่มๆหนุบๆ ถั่วแดงบดละเอียดหวานิดๆ สตอเบอรี่สดดีมีรสเปรี้ยวอมหวาน ทานรวมๆรสชาติพอดีเลย อร่อยๆ ชอบติดใจ แต่เมนูนี้ไม่รวมในดีล ensogo ที่เราซื้อค่ะ
 
อาหารรวมค่า Vat แล้ว แต่ยังไม่รวมค่าบริการค่ะ